Document ID: 31995L0033

ΟΔΗΓΙΑ 95/33/ΕΚ ΤΗΣ ΕΠΙΤΡΟΠΗΣ της 10ης Ιουλίου 1995 για την τροποποίηση της οδηγίας 82/471/ΕΟΚ του Συμβουλίου σχετικά με ορισμένα προϊόντα τα οποία χρησιμοποιούνται στη διατροφή των ζώων (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 82/471/ΕΟΚ του Συμβουλίου της 30ής Ιουνίου 1982 σχετικά με ορισμένα προϊόντα που χρησιμοποιούνται στη διατροφή των ζώων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6,
Εκτιμώντας:
ότι η οδηγία 82/471/ΕΟΚ προβλέπει ότι το παράρτημά της πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων 7
ότι, η μελέτη ενός νέου προϊόντος που ανήκει στην ομάδα των προϊόντων πρωτεϊνικής συστάσεως που λαμβάνονται από μικροοργανισμούς, και στη συγκεκριμένη περίπτωση από βακτήρια είχε θετικά αποτελέσματα για τους χοίρους, τα μοσχάρια και τους σολωμούς 7 ότι πρέπει επομένως να επιτραπεί, υπό ορισμένες προϋποθέσεις η χρησιμοποίηση του εν λόγω προϊόντος στις ζωοτροφές 7
ότι, πρέπει να τροποποιηθεί, για τεχνολογικούς λόγους που αφορούν την παρασκευή, η ελάχιστη συγκέντρωση υγρού συμπυκνώματος L-λυσίνης, που επιτρέπεται να χρησιμοποιείται 7
ότι η Επιστημονική Επιτροπή Ζωοτροφών και η Επιστημονική Επιτροπή Ανθρώπινης Διατροφής διατύπωσαν μια γνώμη για τη χρήση προϊόντος πρωτεϊνικής συστάσεως παραγόμενο με ζύμωση από καλλιέργειες Methylococcus capsulatus (Bath), Alcaligenes acidovorans, Bacillus brevis και Bacillus firmus, με φυσικό αέριο ως υπόστρωμα 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα της οδηγίας 82/471/ΕΟΚ τροποποιείται σύμφωνα με το παράρτημα της παρούσας οδηγίας.
Άρθρο 2
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν τις 30 Ιουνίου 1996. Πληροφορούν αμέσως την Επιτροπή σχετικά.
Οι εν λόγω διατάξεις, κατά τη θέσπισή τους από τα κράτη μέλη, περιέχουν παραπομπή στην παρούσα οδηγία ή συνοδεύονται από ανάλογη παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη γνωστοποιούν στην Επιτροπή το κείμενο των ουσιώδους σημασίας διατάξεων του εσωτερικού δικαίου που θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία αρχίζει να ισχύει την 20ή ημέρα από την δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 10 Ιουλίου 1995.

Labels: 11
3
17
6